The Elder Scrolls: Arena
<s>The Elder Scrolls: Arena je računarska role-playing igra iz prvog lica za MS-DOS, razvijena sa strane Bethesda Softworksa i izdata 1994. godine.</s><s>2004. godine, objavljena je verzija igre dostupna za besplatno preuzimanje kao deo 10. godišnjice serije The Elder Scrolls, ali noviji sistemi zahtijevaju emulator poput DOSBox-a da bi ih pokrenuli, jer je Arena DOS baziran program.</s>

<s>Poput njegovih nastavaka, radnja se odvija na kontinentu Tamrielu, upotpunjenim sa divljinom, pećinama i sistemom stvaranja magija koji igračima omogućava da miješaju razne efekte magije u novu magiju onoliko dugo koliko za to imaju novca, i mnogim drugim aspektima igre koji su bili ispred svoga vremena.</s>

<s>Još jedan zanimljiv dio Arene je bila njena težnja da bude "nepraštajuća" prema novijim igračima.</s><s>Bilo je lako umrijeti u tamnici u kojoj igrač započinje igru, jer su se mogli pronaći moćniji neprijatelji ako se igrač predugo zadrži u njoj.</s><s>Ipak, ovaj efekat je polako izblijedio kako je igrač postajao moćniji i više svjestan opasnosti koje su se nalazile svuda okolo.</s><s>Čak je i Ken Rolston, glavni dizajner The Elder Scrolls III: Morrowinda, izjavio da je igru pokrenuo najmanje dvadeset puta prije nego što je uspio jednom izaći iz tamnice.</s>

<s>Tok igre 
Arena je poznata po svom ogromnom okruženju, koje je značajno veće od njenih nastavaka, The Elder Scrolls III: Morrowinda i The Elder Scrolls IV: Obliviona, ali manje od onoga iz The Elder Scrolls II: Daggerfalla.</s><s>Ovo je zbog nasumično generisanih područja u igri, što omogućava veliki broj raznolikih kombinacija za svako područje.</s>

<s>Igra se igra iz perspektive prvog lica.</s><s>Borba se izvodi korišćenjem miša i pomjeranjem kursora preko ekrana za napade ako se koristi kratkometno oružje.</s>

<s>Priča 
Car Uriel Septim VII je zarobljen u drugoj dimenziji (u kopiji Black Horse Couriera u The Elder Scrolls IV: Oblivionu, otkriveno je da je to dimenzija Oblivion) i njegov lik je preuzeo Imperial Battlemage Jagar Tharn.</s><s>Jedini način da se car vrati je pronalaženje osam dijelova Štapa Haosa (Staff of Chaos).</s><s>Nakon što su dijelovi sakupljeni, heroj se bori sa Tharnom u Imperial Cityju.</s><s>Ria Silmane je, prije početka igre, pomoćnica Jagara Tharna.</s><s>Tokom svog uspela na tron, Tharnu ne polazi za rukom da korumpira svoju pomoćnicu, pa je ubija.</s><s>Ona uspijeva da se zadrži dovoljno dugo da pomogne igračevom liku da pobjegne od spore smrti u tamnicama pomoću teleportacijskog uređaja pod nazivom shift gate.</s><s>Nakon toga, gubi moć da se zadrži u fizičkom obliku i pojavljuje se u igračevim snovima.</s><s>Osnovna misija zahtijeva da igrač pronađe raznolike artifakte.</s><s>Svaki put kada je takav predmet pronađen, Silmane se pojavljuje sljedeći put kada se igrač odmori da bi pružila informacije o lokaciji sljedećeg takvog predmeta.</s>

<s>Dio priče se pojavljuje u Daggerfallu, Morrowindu i Oblivionu u seriji knjiga "The Real Barenziah".</s>

<s>Uriel Septim VII je dio svih četiriju igara iz serije The Elder Scrolls.</s>

<s>Sljedeća igra u seriji je bila The Elder Scrolls II: Daggerfall, izdana 1996. godine.</s>

<s>Greške 
U početnom dijalogu prikazanom kada igrač pokrene novu igru, Uriel Septim VII se naziva Uriel Septim VI.</s><s>Ovo je vjerovatno zbog toga što je uvodna scena Arene napravljena prije ostatka glavnog toka priče, a developeri su je zaboravili izbaciti iz igre.</s>

<s>Floppy Disk, CD-ROM i Deluxe izdanja 
Arena je originalno izdana na CD-ROM-u i 3.5" floppy disku.</s><s>CD-ROM izdanje je naprednije od ova dva izdanja, i sadrži prošireni govor nekih likova i CGI video scene.</s>

<s>U kasnoj 1994. godini, Arena je ponovno izdana u specijalnom "Deluxe Edition" pakovanju, koje je sadržavalo CD-ROM sa posljednjim zakrpama, podlogu za miša sa odštampanom mapom Tamriela, i "Codex Scientia", sveobuhvatnu detaljnu knjigu savjeta.</s><s>Neotvorene kopije ovih izdanja se mogu pronaći na eBayu po cijenama i do 70€.</s>

<s>Verzija koju je Bethesda Softworks besplatno izdala 2004. godine je 3.5" floppy disk verzija, ne CD-ROM izdanje.</s>

<s>Spoljašnje veze 
 The Elder Scrolls 10.</s><s>Godišnjica 
 UESPWiki Arena poglavlje
 TES: Arena Priručnik
 Moby Games: Arena , sadrži neke podatke i recenzije.</s><s>Intervju sa Tedom Petersonom , diskusija o razvijanju, inspiraciji i prošlosti.</s>

<s>Videoigre 1994.
1: Arena
RPG videoigre</s>

